**ՀԱՅՏԱՐԱՐՈՒԹՅՈՒՆ-04.11.2024**

**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ**

**ՈՐԱԿԻ ԱՊԱՀՈՎՄԱՆ ՎԱՐՉՈՒԹՅՈՒՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը՝**

ՀՀ առողջապահական և աշխատանքի տեսչական մարմնին (այսուհետ՝ Տեսչական մարմին) վերջին ժամանակաշրջանում վերապահվել են օրենքով սահմանված մի շարք լիազորությունններ, որոնք վերաբերում են աշխատանքային օրենսդրության նկատմամբ ամբողջական վերահսկողությանը, ծխախոտային արտադրատեսակների գովազի, իրացման (վաճառքի) խթանման բոլոր ձևերի նկատմամբ վերահսկողությանը, ինչպես նաև ««Դեղերի մասին» ՀՀ օրենքում լրացումներ կատարելու մասին» ՀՕ-32-Ն և ««ՀՀ-ում ստուգումների կազմակերպման և անցկացման մասին» ՀՀ օրենքում լրացումներ և փոփոխություններ կատարելու մասին» ՀՕ-33-Ն օրենքների (ուժի մեջ է 06.03.2023թ.) ընդունմամբ Տեսչական մարմնին վերապահվել է դեղերի շրջանառության ոլորտում հսկիչ գնումներ իրականացնելու լիազորությունը։

Տեսչական մարմնի կողմից ֆիզիկական և իրավաբանական անձանց գործունեության նկատմամբ կատարվող ստուգումների և վարչական վարույթների արդյունքներով բացահայտված խախտումների հետ կապված հաճախակի են դարձել բողոքարկումները, որի արդյունքում ավելացել է վերադասության կարգով քննվող գործերի քանակը, որոնց շրջանակում իրականացվում են վերադաս վարույթներ, ինչպես նաև ավելացել են դատական գործերը, որոնց շրջանակում իրականացվում են դատարան ներկայացվող պատասխանների և դիրքորոշումների, վերաքննիչ և վճռաբեկ բողոքների կազմումը և դրանց հետագա ընթացքի ապահովման գործընթացը։

Վերոնշյալ աշխատանքների արդյունքում անհրաժեշտություն է դարձել Հայաստանի Հանրապետության օրենքներով և այլ իրավական ակտերով նախատեսված Տեսչական մարմնի գործունեության նկատմամբ ներքին հսկողության աշխատանքների իրականացումը, քաղաքացիական ծառայողների վարքագծի կանոնների պահպանման նկատմամբ վերահսկողության իրականացումը, շահերի բախման իրավիճակների կանխարգելմանն ու վերացմանն ուղղված առաջարկությունների ներկայացումը, շահերի բախման կանխարգելումն ու վերացումը, իրականացվող և իրականացված վարչական վարույթների և դրանց առնչվող այլ գործընթացի պատշաճ կատարման արդյունքների վերլուծությունը և գնահատումը։

Նշված գործառույթների իրականացման ընթացքում Տեսչական մարմնի Որակի ապահովման վարչությունում կտրուկ ավելացել է իրականացվող աշխատանքների ծավալը, որից ելնելով անհրաժեշտություն է առաջացել ներգրավել փորձագետ։

Փորձագետ ներգրավելու հիմքը Որակի ապահովման վարչությանը վերապահված աշխատանքների ծավալի ավելացումն է (ՀՀ կառավարության 2018 թվականի օգոստոսի 2-ի N 878-Ն որոշման հավելվածի 3-րդ կետ (2-րդ կետի 4-րդ դեպք):

1. **Փորձագետ ներգրավելու ժամկետն է՝ մեկ տարի:**
2. **Փորձագետի  պարտականությունները՝**
* Հայաստանի Հանրապետության օրենքներով և այլ իրավական ակտերով նախատեսված Տեսչական մարմնի գործունեության նկատմամբ ներքին հսկողության աշխատանքների իրականացում,
* Տեսչական մարմնի աշխատակիցների կողմից Հայաստանի Հանրապետության օրենսդրության, Տեսչական մարմնում ներքին կարգապահական կանոնների և էթիկայի կանոնների պահպանման նկատմամբ ուսումնասիրության և վերլուծության աշխատանքների իրականացում,
* Տեսչական մարմնի, նրա ծառայողների գործողությունների կամ անգործության կամ նրա կողմից ընդունված իրավական ակտերի վերաբերյալ ստացված բողոքների ուսումնասիրման, թերությունների վերհանման, դրանց հիման վրա կատարելագործման վերաբերյալ առաջարկությունների մշակման աշխատանքների իրականացում,
* Տեսչական մարմնի որակի ապահովման տարեկան ծրագրի կազմման աշխատանքների իրականացում,
* Տեսչական մարմնի գործունեության կատարողականի գնահատման աշխատանքների իրականացում,
* Վարչության գործունեության տարեկան ծրագրի համաձայն՝ հաշվետվությունների ներկայացում Վարչության պետին,
* Տեսչական մարմնի վերահսկողության ոլորտներում անվտանգության բարձրացմանը և ռիսկերի նվազեցմանն ուղղված գործողությունների ուսումնասիրման, թերությունների վերհանման աշխատանքների իրականացում։

1. **Փորձագետին ներկայացվող պահանջները՝**

* Բարձրագույն կրթություն,
* Հանրային ծառայության առնվազն մեկ տարվա ստաժ կամ երկու տարվա մասնագիտական աշխատանքային ստաժ,
* Հայերեն և ռուսերեն լեզուների իմացություն,
* Համակարգչով, ժամանակակից այլ տեխնիկական միջոցներով աշխատելու հմտություններ։

1. **Դիմումների ներկայացման վերջնաժամկետն է՝ 07․11․2023**

1. **Աշխատանքի վայրը, հեռախոսահամար՝**

ՀՀ, ք. Երևան, Շենգավիթ, Արարատյան 26, հեռ. 010-650305,

Էլ. փոստ՝ info@hlib.am, https://www.hlib.am/

**Չի թույլատրվում**հավակնորդի հետ պայմանագիր կնքել, եթե  տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

1. **Դիմողի կողմից ներկայացվող փատաթղթերի անհրաժեշտ ցանկ՝**

* դիմում Առողջապահական և աշխատանքի տեսչական մարմնի ղեկավարի անունով՝ ձևը լրացվում է փաստաթղթերը ներկայացնելիս,
* հայտարարություն ՀՀ կառավարության 08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին (ձևը լրացվում է փաստաթղթերը ներկայացնելիս),
* տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի(ների), վկայականի(ների) պատճենները, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) հաստատված պատճենը,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր՝ զորակոչային տեղամասին կցագրման վկայականի պատճենը կամ համապատասխան տեղեկանք,
* ինքնակենսագրական,
* մեկ լուսանկար՝ 3 x 4սմ չափսի,
* անձնագրի և հանրային ծառայության համարանիշի (սոցիալական քարտի) կամ նույնականացման քարտի պատճենները:

1. **Ընտրություն կատարելու եղանակն է՝**դիմում ներկայացրած քաղաքացիների փաստաթղթերի ուսումնասիրություն և (կամ) հարցազրույցի անցկացում:

1. **Դիմողը փաստաթղթերը ներկայացնում է անձամբ՝**ներկայացնելով անձնագիր և բոլոր փաստաթղթերի պատճենները բնօրինակների հետ միասին:

**9. Դիմումների ընդունման հասցեն է՝** Առողջապահական և աշխատանքի տեսչական մարմին /հասցե՝ ՀՀ, ք. Երևան, Շենգավիթ, Արարատյան 26, հեռ. 010-650553/։ Դիմումներն ընդունվում են ամեն օր՝ ժամը **930-ից մինչև 1230-ը**:

Լրացուցիչ տեղեկություններ ստանալու համար կարող եք դիմել Առողջապահական և աշխատանքի տեսչական մարմին**՝**/հասցե՝ ՀՀ, ք. Երևան, Շենգավիթ, Արարատյան 26,  հեռ. 010-650553/։